महात्मा गाँधी काशी विद्यापीठ
काशी विद्यापीठ की स्थापना असहयोग आन्दोलन के समय १० फ़रवरी सन् १९२१ (वसन्त पंचमी के पावन अवसर पर) को बाबू शिव प्रसाद गुप्त द्वारा भदैनी, वाराणसी में हुई थी। गांधीजी ने इसकी आधारशिला रखी थी। देशरत्न शिव प्रसाद जी राष्ट्रवादी शिक्षाविद थे। उन्होने भूमि दी और दस लाख रूपये देकर 'श्री हर प्रसाद शिक्षा निधि' की स्थापना की। शीघ्र ही काशी विद्यापीठ हिन्दी माध्यम से राष्ट्रीय शिक्षा का केन्द्र बन गया।
आशुतोष कॉलेज
आशुतोष कॉलेज कलकत्ता विश्वविद्यालय से संबद्ध एक कॉलेज है , दक्षिणी कोलकाता में जतिन दास पार्क मेट्रो स्टेशन, गेट नंबर 2 में स्थित है। 1916 में शिक्षाविद् आशुतोष मुखर्जी (कलकत्ता विश्वविद्यालय के कुलपति थे)के नेतृत्व में दक्षिण उपनगरीय कॉलेज के रूप में स्थापित किया गया था। आशुतोष मुखर्जी की मृत्यु के बाद, 1924 में कॉलेज का नाम बदलकर आशुतोष कॉलेज कर दिया गया।